text: 14 Ñawpa tiempo runasmanta qillqakusqanqa, imaynachus Jehová kasqanta yachachiwanchik. Jesús qullqita churana qayllapi tiyachkaspa, juk warmip ruwasqanta qhawasqanmanta parlarina. Chaypiqa, tukuy runas qullqita churachkarqanku, "qhapajkunaqa kapuyninkumanta puchojllataña" churarqanku. Chaywanpis Jesusqa, juk wakcha viuda tukuy kapusqan "iskay phatata" churaykusqanta allinta qhawarqa, chay phatasqa "phisullawan ninaku[rqa]". * Jesusqa, Jehovajina yuyasqanrayku chayta reparaspa nirqa: "Kay wajcha viudaqa aswan ashkhata churan, tukuy runasmanta nisqaqa", nispa. Chay nisqanqa, chay viuda tukuy churaqkunamanta aswan achkhata churasqanta rikuchin (Marcos 12:41-44; Lucas 21:1-4; Juan 8:28).